Diari Oficial de la Generalitat Valenciana


Sumari del DOGV 4798, del 15-07-2004 (2004/7236)

RESOLUCIÓ d'1 de juliol de 2004, del director general de Personal Docent de la Conselleria de Cultura, Educació i Esport, per la qual es modifica la llista d'aspirants seleccionats en les proves selectives per al cos de professors d'Ensenyament Secundari convocades per Orde de 9 d'abril de 2001 i la Resolució de 19 de setembre de 2001, per la qual nomena els dits aspirants funcionaris en pràctiques, en el sentit d'incloure-hi Margarita García Carrascosa com a aspirant seleccionada en virtut del compliment de Sentència del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/7236


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ d'1 de juliol de 2004, del director general de Personal Docent de la Conselleria de Cultura, Educació i Esport, per la qual es modifica la llista d'aspirants seleccionats en les proves selectives per al cos de professors d'Ensenyament Secundari convocades per Orde de 9 d'abril de 2001 i la Resolució de 19 de setembre de 2001, per la qual nomena els dits aspirants funcionaris en pràctiques, en el sentit d'incloure-hi Margarita García Carrascosa com a aspirant seleccionada en virtut del compliment de Sentència del Tribunal Superior de Justícia de la Comunitat Valenciana. [2004/X7236]
  
Per Orde de 9 d'abril de 2001, de la Conselleria de Cultura i Educació, es van convocar procediment selectiu per a l'ingrés en el cos de professors d'Ensenyament Secundari, i publicades les llistes d'aspirants que van superar el concurs oposició, Margarita García Carrascosa va interposar Recurs Contenciós Administratiu número 1.818/2001, respecte al qual la Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat Sentència núm. 238/2004, de 23 de febrer, amb el tenor literal següent:
  
?1) S'estima el recurs contenciós administratiu interposat per Margarita García Carrascosa contra la desestimació presumpta per silenci administratiu- posteriorment expressa per Resolució de 10 de desembre de 2001, de la Direcció General de Personal de la Conselleria de Cultura, Educació i Ciència [sic]-, del recurs d'alçada que va deduir contra la baremació definitiva dels mèrits corresponents a la fase de concurs feta pel tribunal de les proves selectives convocades per Orde de 9 d'abril de 2001 de la dita Conselleria, per a l'ingrés en el cos de professors d'Ensenyament Secundari en l'especialitat de Psicologia i Pedagogia;
  
2) Declarar els dits actes contraris a dret, i en conseqüència, anul·lar-los i deixar-los sense efecte;
  
3) Reconéixer, com a situació jurídica individualitzada, el dret de l'actora a l'assignació en les esmentades proves selectives d'una puntuació de 4 punts per l'apartat II.6.1 de l'annex I de la convocatòria i, en conseqüència, a l'adjudicació d'una de les places convocades si això resulta d'afegir la dita puntuació a la ja atorgada, tot això amb plens efectes des del moment en què va haver de verificar-se, i
  
4) No efectuar expressa imposició de costes?.
  
En virtut d'això, resolc:
  
Primer. Incloure en la llista d'aspirants que han superat les proves selectives per a ingressar en el cos de professors d'Ensenyament Secundari, convocades per Orde de 9 d'abril de 2001, en l'especialitat de Psicologia i Pedagogia, pel torn d'ingrés lliure, l'aspirant relacionada en l'annex a esta resolució amb la puntuació que s'hi indica.
  
Segon. Modificar la Resolució de 19 de setembre de 2001, del director general de Personal, per la qual es nomena funcionaris en pràctiques del cos de professors d'Ensenyament Secundari els aspirants seleccionats en el dit procediment selectiu, en el sentit d'incloure-hi Margarita García Carrascosa.
  
Tercer. L'aspirant seleccionada haurà de presentar en el termini de 15 dies hàbils a comptar des de l'endemà de la publicació d'esta resolució en el Diari Oficial de la Generalitat Valenciana la documentació que s'establix en la base 10 de l'orde de convocatòria esmentada.
  
Quart. Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació.
  
València, 1 de juliol de 2004.- El director general de Personal Docent: José Antonio Rovira Jover.
  
ANNEX
  
DNI 983452932
  
Cognoms i nom GARCÍA CARRASCOSA, MARGARITA
  
Especialitat PSICOLOGIA I PEDAGOGIA
  
Puntuació 7,7555